पाएं अपने शहर की ताज़ा ख़बरें और फ्री ई-पेपरडाउनलोड करें
अब वैसे निजी एंबुलेंस चालक जो मरीजों के मजबूरियों का फायदा उठाकर मनमाने पैसे लेते हैं उनपर कार्रवाई की जाएगी। स्वास्थ्य विभाग ने निजी एम्बुलेंस चालकों की मनमानी पर रोक लगाने के लिए निजी एम्बुलेंस का किराया तय कर दिया है। सीएस डाॅ. सुनील कुमार झा ने बताया कि स्वास्थ्य विभाग के निदेशक प्रमुख डॉ. नवीन चंद्र प्रसाद ने बुधवार को किराया निर्धारण सम्बन्धी आदेश जारी कर दिया। इस आदेश के अनुसार स्वास्थ्य विभाग और परिवहन विभाग की समिति ने विस्तृत समीक्षा के बाद निजी एम्बुलेंस का किराया निर्धारित किया है। इसका उल्लंघन करने वालो पर बिहार आपदा नियंत्रण कोविड 19 कानून के तहत कार्रवाई की जाएगी। इन एम्बुलेंस में लाइफ सपोर्ट सिस्टम, जीवन रक्षक दवाएं एवं प्रशिक्षित स्वास्थ्यकर्मी उपलब्ध होने चाहिए।
मनमानी करने वाले एंबुलेंस चालकों पर होगी कार्रवाई
सिविल सर्जन डा. सुनील कुमार झा ने बताया कि कोविड संक्रमण काल में लोगों को एक दूसरे की मदद के लिए आगे आना चाहिए ना कि किसी की मजबूरी का फायदा उठाना चाहिए। जो भी निजी एंबुलेंस कर्मी मनमानी करेगा उसके विरुद्ध नियमानुसार कार्रवाई की जाएगी।
50 किमी से अधिक दूरी पर 25 रुपए प्रति किमी किराया लगेगा
छोटी कार सामान्य 50 किमी तक आने जाने के लिए अब 1500 रुपया लगेगा। छोटी कार वातानुकूलित के लिए 50 किमी तक अब 1700 रुपया तक किराया देना होगा. बोलेरो, सूमो, मार्शल 50 किमी तक के लिए 1800, बोलेरो, सूमो, मार्शल वातानुकूलित के लिए 50 किमी तक 2100 रुपये का किराया देना होगा। मैक्सी, सिटी राइड, विंगर जैसी गाड़ियों में 50 किमी के लिए 2500 रुपये, जाइलो, स्कॉर्पियो वातानुकूलित में 50 किमी के लिए 2500 रुपये का किराया मान्य होगा। छोटी गाड़ी के लिए 50 किमी से अधिक दूरी पर 18 रुपये प्रति किमी से किराया देना होगा। वहीं मैक्सी, जाइलो, सीटी राइड आदि के लिए 50 किमी से अधिक दूरी पर 25 रुपये प्रति किमी किराया देना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn